CELEX: 32020D1222
Language: lt
Date: 2020-08-24 00:00:00
Title: Komisijos įgyvendinimo sprendimas (ES) 2020/1222 2020 m. rugpjūčio 24 d. dėl našiojo išorės apšvietimo, kuriam naudojami šviesos diodai, patvirtinimo kaip naujoviškos vidaus degimo varikliu varomų lengvųjų komercinių transporto priemonių išmetamo CO2 kiekio mažinimo technologijos remiantis NEDC bandymo sąlygomis pagal Europos Parlamento ir Tarybos reglamentą (ES) 2019/631 (Tekstas svarbus EEE)

27.8.2020   
               
               
                  LT
               
               
                  Europos Sąjungos oficialusis leidinys
               
               
                  L 279/5
               
            
         KOMISIJOS ĮGYVENDINIMO SPRENDIMAS (ES) 2020/1222
         2020 m. rugpjūčio 24 d.
         dėl našiojo išorės apšvietimo, kuriam naudojami šviesos diodai, patvirtinimo kaip naujoviškos vidaus degimo varikliu varomų lengvųjų komercinių transporto priemonių išmetamo CO2 kiekio mažinimo technologijos remiantis NEDC bandymo sąlygomis pagal Europos Parlamento ir Tarybos reglamentą (ES) 2019/631
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. balandžio 17 d. Europos Parlamento ir Tarybos reglamentą (ES) 2019/631, kuriuo nustatomos naujų lengvųjų automobilių ir naujų lengvųjų komercinių transporto priemonių išmetamo CO2 normos, ir kuriuo panaikinami reglamentai (EB) Nr. 443/2009 ir (ES) Nr. 510/2011 (1), ypač į jo 11 straipsnio 4 dalį,
         kadangi:
         
                     (1)
                  
                  
                     2019 m. gruodžio 19 d. gamintojai „Toyota Motor Europe“, „Opel Automobile GmbH–PSA“, „FCA Italy S.p.A.“, „Automobiles Citroën“, „Automobiles Peugeot“, „PSA Automobiles SA“, „Audi AG“, „Ford-Werke GmbH“, „Jaguar Land Rover Ltd.“, „Hyundai Motor Europe Technical Center GmbH“, „Škoda Auto a.s.“, „BMW AG“, „Renault SA“, „Honda Motor Europe Ltd“, „Volkswagen AG“ ir „Volkswagen AG Nutzfahrzeuge“ pateikė bendrą paraišką (toliau – paraiška) dėl našiojo transporto priemonių išorės apšvietimo, kuriam naudojami šviesos diodai (toliau – našusis LED išorės apšvietimas), patvirtinimo kaip naujoviškos lengvųjų komercinių transporto priemonių su vidaus degimo varikliu, kurios gali būti varomos benzinu, dyzelinu ar tam tikrais alternatyviaisiais degalais, išmetamo CO2 kiekio mažinimo technologijos pagal Reglamento (ES) 2019/631 11 straipsnį;
                  
               
                     (2)
                  
                  
                     paraiška įvertinta pagal Reglamento (ES) 2019/631 11 straipsnį, Komisijos įgyvendinimo reglamentą (ES) Nr. 427/2014 (2) ir paraiškų pripažinti naujoviškas technologijas pagal Europos Parlamento ir Tarybos reglamentą (EB) Nr. 443/2009 (3) rengimo technines gaires (2018 m. liepos mėn. redakcija) (4). Pagal Reglamento (ES) 2019/631 11 straipsnio 3 dalį prie paraiškos pridėta nepriklausomos sertifikuotos įstaigos parengta patikros ataskaita;
                  
               
                     (3)
                  
                  
                     paraiškoje nurodytas išmetamo CO2 kiekio sumažėjimas, kurio negalima įrodyti atliekant matavimus pagal naująjį Europos važiavimo ciklą (NEDC), nustatytą Komisijos reglamente (EB) Nr. 692/2008 (5);
                  
               
                     (4)
                  
                  
                     šviesos diodų naudojimas tam tikruose lengvųjų automobilių išorės žibintuose transporto priemonių išorės apšvietimo našumui padidinti jau buvo patvirtintas Komisijos įgyvendinimo sprendimais 2014/128/ES (6), (ES) 2015/206 (7), (ES) 2016/160 (8) ir (ES) 2016/587 (9) (toliau kartu – ankstesni patvirtinamieji įgyvendinimo sprendimai) kaip naujoviška technologija, kuria galima sumažinti išmetamo CO2 kiekį taip, kad jo negalima nustatyti matavimais, atliekamais vykdant NEDC bandymą;
                  
               
                     (5)
                  
                  
                     remiantis patirtimi, įgyta vertinant paraiškas, pagal kurias buvo priimti ankstesni patvirtinamieji įgyvendinimo sprendimai, taip pat paraiškoje pateiktomis ataskaitomis ir informacija, tinkamai ir patikimai įrodyta, kad našusis LED išorės žibintas ar atitinkamas jų derinys atitinka Reglamento (ES) 2019/631 11 straipsnyje ir Įgyvendinimo reglamente (ES) Nr. 427/2014 nurodytus tinkamumo kriterijus ir užtikrina išmetamo CO2 kiekio sumažėjimą bent 1 g CO2/km, palyginti su atitinkamu bazinių išorės žibintų rinkiniu;
                  
               
                     (6)
                  
                  
                     be transporto priemonės išorės apšvietimo, kuriam našiųjų LED žibintų naudojimas jau buvo patvirtintas ankstesniais patvirtinamaisiais įgyvendinimo sprendimais, paraiškoje nurodomas ir našiojo išorės LED apšvietimo naudojimas pasukamuosiuose rūko žibintuose, statiniuose posūkio apšvietimo žibintuose, taip pat galinio kontūro gabaritiniuose žibintuose ir šoniniuose gabaritiniuose žibintuose. Kadangi tie žibintai atliekant matavimus per NEDC bandymą nebūna įjungti, tikslinga patvirtinti našiojo LED išorės apšvietimo naudojimą ir tuose žibintuose;
                  
               
                     (7)
                  
                  
                     paraiškoje išdėstyta išmetamo CO2 kiekio sumažėjimo dėl našiojo LED išorės apšvietimo naudojimo įvairiuose transporto priemonės žibintuose, naudojamuose lengvosiose komercinėse transporto priemonėse su vidaus degimo varikliu, kurios gali būti varomos benzinu, dyzelinu, suskystintomis naftos dujomis (SND), suslėgtosiomis gamtinėmis dujomis (SGD) arba E85;
                  
               
                     (8)
                  
                  
                     atsižvelgiant į ribotą E85 prieinamumą visoje Sąjungos rinkoje, šiuos degalus bandymo metodikos tikslais atskirti nuo benzino netikslinga;
                  
               
                     (9)
                  
                  
                     pareiškėjai pateikė pagrindžiamuosius tyrimus, kurie rodo, kad lengvųjų komercinių transporto priemonių ir lengvųjų automobilių išorės apšvietimo naudojimo modeliai yra pakankamai panašūs, kad lengvosioms komercinėms transporto priemonėms būtų galima taikyti tą pačią metodiką, kokia nustatyta ankstesniuose įgyvendinimo sprendimuose;
                  
               
                     (10)
                  
                  
                     tačiau dėl pasukamųjų rūko žibintų, statinių posūkio apšvietimo žibintų, galinio kontūro gabaritinių žibintų ir šoninių gabaritinių žibintų, kurie nebuvo įtraukti į ankstesnius įgyvendinimo sprendimus, pareiškėjai pasiūlė į bandymo metodiką įtraukti specialius naudojimo koeficientus ir energijos sąnaudų vertes. Kadangi taikant pareiškėjų siūlomus tų žibintų naudojimo koeficientus ir energijos sąnaudų vertes gaunamos vertės, kurias galima laikyti konservatyviomis, tuos koeficientus ir vertes tikslinga įtraukti į bandymo metodiką;
                  
               
                     (11)
                  
                  
                     be to, metodiką reikėtų papildyti, siekiant užtikrinti, kad būtų galima atsižvelgti į adaptyviųjų priekinio apšvietimo sistemų (AFS) naudojimą artimosios šviesos žibintuose;
                  
               
                     (12)
                  
                  
                     atsižvelgiant į tas sąlygas, bandymo metodika turėtų būti laikoma tinkama lengvųjų komercinių transporto priemonių išmetamo CO2 kiekio sumažėjimui dėl naujoviškos technologijos naudojimo nustatyti;
                  
               
                     (13)
                  
                  
                     gamintojai turėtų turėti galimybę prašyti tipo patvirtinimo institucijos patvirtinti išmetamo CO2 kiekio sumažėjimą dėl našiojo LED išorės apšvietimo naudojimo, kai tenkinamos šiame sprendime nustatytos sąlygos. Tuo tikslu gamintojai turėtų užtikrinti, kad prie paraiškos būtų pridėta nepriklausomos sertifikuotos įstaigos patikros ataskaita, kuria patvirtinama, kad naujoviška technologija atitinka šiame sprendime nustatytas sąlygas ir kad išmetamo CO2 kiekio sumažėjimas nustatytas pagal šio sprendimo priede išdėstytą bandymo metodiką;
                  
               
                     (14)
                  
                  
                     siekiant sudaryti sąlygas plačiau diegti naujovišką technologiją naujose transporto priemonėse, gamintojas taip pat turėtų turėti galimybę vienoje patvirtinimo paraiškoje prašyti patvirtinti dėl kelių rūšių LED išorės apšvietimo žibintų naudojimo gaunamą išmetamo CO2 kiekio sumažėjimą. Tačiau reikėtų užtikrinti, kad tais atvejais, kai naudojamasi šia galimybe, būtų taikomas skatinimo diegti tik didžiausio našumo LED išorės apšvietimo žibintus mechanizmas;
                  
               
                     (15)
                  
                  
                     tipo patvirtinimo institucija privalo nuodugniai patikrinti, ar tenkinamos šiame sprendime nustatytos dėl naujoviškos technologijos gaunamo išmetamo CO2 kiekio sumažėjimo patvirtinimo sąlygos. Jei sumažėjimas patvirtinamas, atsakinga tipo patvirtinimo institucija turėtų užtikrinti, kad visi elementai, į kuriuos atsižvelgta patvirtinant, būtų užregistruoti bandymo ataskaitoje ir saugomi kartu su patikros ataskaita ir kad paprašius ši informacija būtų pateikiama Komisijai;
                  
               
                     (16)
                  
                  
                     turėtų būti nustatytas individualus naujoviškos technologijos kodas, kad atitinkamuose tipo patvirtinimo dokumentuose pagal Europos Parlamento ir Tarybos direktyvos 2007/46/EB (10) I, VIII ir IX priedus būtų galima naudoti bendrąjį ekologinės naujovės kodą;
                  
               
                     (17)
                  
                  
                     ar gamintojai neviršija savitosios CO2 išmetimo normos, nuo 2021 m. turėtų būti nustatoma pagal išmetamo CO2 kiekį, nustatytą pagal Komisijos reglamente (ES) 2017/1151 (11) nustatytą pasaulinę suderintą lengvųjų transporto priemonių bandymo procedūrą (WLTP). Todėl, apskaičiuojant gamintojų vidutinį savitąjį išmetamo CO2 kiekį, gali būti atsižvelgiama į išmetamo CO2 kiekio sumažėjimą, gautą dėl naujoviškos technologijos ir patvirtintą remiantis šiuo sprendimu, tik 2020 kalendoriniais metais,
                  
               PRIĖMĖ ŠĮ SPRENDIMĄ:
         
            1 straipsnis
            Naujoviška technologija
            Našiųjų šviesos diodų naudojimas transporto priemonių išorės apšvietimui patvirtinamas kaip Reglamento (ES) 2019/631 11 straipsnyje apibrėžta naujoviška technologija, skirta naudoti lengvosiose komercinėse transporto priemonėse su vidaus degimo varikliu, kurios gali būti varomos benzinu, dyzelinu, suskystintomis naftos dujomis (SND), suslėgtosiomis gamtinėmis dujomis (SGD) arba E85, arba tų degalų deriniu, viename ar keliuose iš šių transporto priemonės išorės apšvietimo žibintų:
            
                        a)
                     
                     
                        artimosios šviesos žibintuose (įskaitant adaptyviąją priekinio apšvietimo sistemą);
                     
                  
                        b)
                     
                     
                        tolimosios šviesos žibintuose;
                     
                  
                        c)
                     
                     
                        priekiniuose gabaritiniuose žibintuose;
                     
                  
                        d)
                     
                     
                        priekiniuose rūko žibintuose;
                     
                  
                        e)
                     
                     
                        galiniuose rūko žibintuose;
                     
                  
                        f)
                     
                     
                        priekiniuose posūkio signalo žibintuose;
                     
                  
                        g)
                     
                     
                        galiniuose posūkio signalo žibintuose;
                     
                  
                        h)
                     
                     
                        valstybinio numerio ženklo apšvietimo žibintuose;
                     
                  
                        i)
                     
                     
                        atbulinės eigos žibintuose;
                     
                  
                        j)
                     
                     
                        pasukamuosiuose rūko žibintuose;
                     
                  
                        k)
                     
                     
                        statiniuose posūkio apšvietimo žibintuose;
                     
                  
                        l)
                     
                     
                        galinio kontūro gabaritiniuose žibintuose;
                     
                  
                        m)
                     
                     
                        šoniniuose gabaritiniuose žibintuose.
                     
                  
         
            2 straipsnis
            Išmetamo CO2 kiekio sumažėjimo patvirtinimo paraiška
            
               1.   Gamintojas, remdamasis šiuo sprendimu, gali prašyti, kad tipo patvirtinimo institucija patvirtintų išmetamo CO2 kiekio sumažėjimą dėl vieno ar kelių našiųjų LED išorės apšvietimo žibintų naudojimo.
            
            
               2.   Gamintojas užtikrina, kad prie patvirtinimo paraiškos būtų pridėta nepriklausomos sertifikuotos įstaigos patikros ataskaita, kurioje patvirtinama, kad 1 straipsnyje nustatytos sąlygos yra įvykdytos.
            
            
               3.   Patvirtinus sumažėjimą pagal 3 straipsnį, gamintojas užtikrina, kad patvirtintas išmetamo CO2 kiekio sumažėjimas ir 4 straipsnio 1 dalyje nurodytas ekologinės naujovės kodas būtų įrašomi atitinkamų transporto priemonių atitikties liudijime.
            
         
         
            3 straipsnis
            Išmetamo CO2 kiekio sumažėjimo patvirtinimas
            
               1.   Tipo patvirtinimo institucija užtikrina, kad dėl naujoviškos technologijos naudojimo pasiektas išmetamo CO2 kiekio sumažėjimas būtų nustatytas pagal priede išdėstytą metodiką.
            
            
               2.   Jei gamintojas prašo patvirtinti išmetamo CO2 kiekio sumažėjimą dėl daugiau kaip vienos rūšies 1 straipsnyje nurodytų našiųjų LED išorės apšvietimo žibintų naudojimo vienos versijos transporto priemonėse, tipo patvirtinimo institucija nustato, kurios rūšies bandomas našusis LED išorės apšvietimas užtikrina mažiausią išmetamo CO2 kiekio sumažėjimą, ir mažiausią vertę įrašo atitinkamuose tipo patvirtinimo dokumentuose. Ta vertė naudojama taikant 4 dalį.
            
            
               3.   Jeigu naujoviška technologija įdiegta dviejų rūšių arba mišriais degalais varomoje transporto priemonėje, patvirtinimo institucija išmetamo CO2 kiekio sumažėjimą registruoja taip:
               
                           a)
                        
                        
                           dviejų rūšių degalais – benzinu ir dujiniais degalais – varomų transporto priemonių – išmetamo CO2 kiekio sumažėjimo vertė naudojant SND arba SGD;
                        
                     
                           b)
                        
                        
                           mišriais degalais – benzinu ir E85 – varomų transporto priemonių – išmetamo CO2 kiekio sumažėjimo vertė naudojant benziną.
                        
                     
            
               4.   Tipo patvirtinimo institucija patvirtintą išmetamo CO2 kiekio sumažėjimą, nustatytą pagal 1 ir 2 dalis, ir 4 straipsnio 1 dalyje nurodytą ekologinės naujovės kodą įrašo atitinkamuose tipo patvirtinimo dokumentuose.
            
            
               5.   Tipo patvirtinimo institucija visus elementus, į kuriuos atsižvelgta patvirtinant, registruoja bandymo ataskaitoje ir saugo kartu su 2 straipsnio 2 dalyje nurodyta patikros ataskaita ir paprašyta pateikia šią informaciją Komisijai.
            
            
               6.   Tipo patvirtinimo institucija išmetamo CO2 kiekio sumažėjimą patvirtina tik jei nustato, kad naujoviška technologija atitinka 1 straipsnyje išdėstytas sąlygas ir jei pasiektas išmetamo CO2 kiekio sumažėjimas yra ne mažesnis kaip 1 g CO2/km, kaip nustatyta Įgyvendinimo reglamento (ES) Nr. 427/2014 9 straipsnio 1 dalies a punkte.
            
         
         
            4 straipsnis
            Ekologinės naujovės kodas
            
               1.   Šiuo sprendimu patvirtintai naujoviškai technologijai priskiriamas ekologinės naujovės kodas 34.
            
            
               2.   Į patvirtintą išmetamo CO2 kiekio sumažėjimą, užregistruotą pagal tą ekologinės naujovės kodą, gali būti atsižvelgiama skaičiuojant gamintojų vidutinį savitąjį išmetamo CO2 kiekį tik 2020 kalendoriniais metais.
            
         
         
            5 straipsnis
            Įsigaliojimas
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2020 m. rugpjūčio 24 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 111, 2019 4 25, p. 13.
         
            (2)  2014 m. balandžio 25 d. Komisijos įgyvendinimo reglamentas (ES) Nr. 427/2014, kuriuo pagal Europos Parlamento ir Tarybos reglamentą (ES) Nr. 510/2011 nustatoma lengvųjų komercinių transporto priemonių išmetamo CO2 kiekio mažinimo naujoviškų technologijų pripažinimo ir patvirtinimo sistema (OL L 125, 2014 4 26, p. 57).
         
            (3)  2009 m. balandžio 23 d. Europos Parlamento ir Tarybos reglamentas (EB) Nr. 443/2009, nustatantis naujų keleivinių automobilių išmetamų teršalų normas pagal Bendrijos integruotą principą mažinti lengvųjų transporto priemonių išmetamo CO2 kiekį (OL L 140, 2009 6 5, p. 1).
         
            (4)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf
         
            (5)  2008 m. liepos 18 d. Komisijos reglamentas (EB) Nr. 692/2008, įgyvendinantis ir iš dalies keičiantis Europos Parlamento ir Tarybos reglamentą (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos (OL L 199, 2008 7 28, p. 1).
         
            (6)  2014 m. kovo 10 d. Komisijos įgyvendinimo sprendimas 2014/128/ES, kuriuo pagal Europos Parlamento ir Tarybos reglamentą (EB) Nr. 443/2009 šviesos diodų artimosios šviesos modulis „E-Light“ patvirtinamas kaip naujoviška keleivinių automobilių išmetamo CO2 kiekio mažinimo technologija (OL L 70, 2014 3 11, p. 30).
         
            (7)  2015 m. vasario 9 d. Komisijos įgyvendinimo sprendimas (ES) 2015/206 dėl „Daimler AG“ našiojo išorės apšvietimo, kuriam naudojami šviesos diodai, patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009 (OL L 33, 2015 2 10, p. 52).
         
            (8)  2016 m. vasario 5 d. Komisijos įgyvendinimo sprendimas (ES) 2016/160 dėl „Toyota Motor Europe“ našiojo išorės apšvietimo, kuriam naudojami šviesos diodai, patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009 (OL L 31, 2016 2 6, p. 70).
         
            (9)  2016 m. balandžio 14 d. Komisijos įgyvendinimo sprendimas (ES) 2016/587 dėl našiojo išorės apšvietimo, kuriam naudojami šviesos diodai, technologijos patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009 (OL L 101, 2016 4 16, p. 17).
         
            (10)  2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus („Pagrindų direktyva“) (OL L 263, 2007 10 9, p. 1).
         
            (11)  2017 m. birželio 1 d. Komisijos reglamentas (ES) 2017/1151, kuriuo papildomas Europos Parlamento ir Tarybos reglamentas (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos, iš dalies keičiama Europos Parlamento ir Tarybos direktyva 2007/46/EB, Komisijos reglamentas (EB) Nr. 692/2008 bei Komisijos reglamentas (ES) Nr. 1230/2012 ir kuriuo panaikinamas Komisijos reglamentas (EB) Nr. 692/2008 (OL L 175, 2017 7 7, p. 1).
      
      
         
            PRIEDAS
            
               Išmetamo CO2 kiekio sumažėjimo dėl našiojo LED išorės apšvietimo naudojimo lengvosiose komercinėse transporto priemonėse nustatymo pagal NEDC metodika
            
            1.   ĮVADAS
            Šiame priede nustatoma išmetamo CO2 (anglies dioksido) kiekio sumažėjimo dėl našiojo transporto priemonės išorės apšvietimo, kuriam naudojamas vienas ar daugiau 1 straipsnyje išvardytų LED žibintų, naudojimo lengvosiose komercinėse N1 transporto priemonėse, varomose vidaus degimo varikliu, nustatymo metodika.
            2.   BANDYMO SĄLYGOS
            Bandymo sąlygos turi atitikti JT EEK taisyklių Nr. 41, 62, 73, 194, 235, 386, 487, 918, 1009, 11210, 11911 ir 12312 (1) reikalavimus. Vartojamoji galia nustatoma pagal JT EEK taisyklės Nr. 112 6.1.4 punktą ir jos 10 priedo 3.2.1 ir 3.2.2 punktus.
            Adaptyviosios priekinio apšvietimo sistemos (AFS), apimančios bent dvi iš JT EEK taisyklėje Nr. 123 apibrėžtų C, E, V, W klasių (žr. 1 lentelę), artimosios šviesos žibintų vartojamoji galia matuojama esant kiekvienos klasės LED intensyvumui (Pk), čia k atitinka kiekvieną 1 lentelėje nurodytą klasę, apibrėžtą JT EEK taisyklėje Nr. 123.
            Jei su technine tarnyba sutariama, kad transporto priemonės paraiškoje reprezentatyvusis/vidutinis LED intensyvumas yra C klasės, vartojamoji galia matuojama taip pat, kaip bet kurio kito derinį sudarančio LED išorės žibinto.
            
               1 lentelė
            
            
               Artimosios šviesos AFS klasės
            
            
                        Klasė
                     
                     
                        Žr. JT EEK taisyklės Nr. 123 1.3 punktą ir 2 išnašą.
                     
                     
                        LED intensyvumas (%)
                     
                     
                        Įjungimo režimas  (*1)
                        
                     
                  
                        C
                     
                     
                        Bazinė artimoji šviesa (užmiestis)
                     
                     
                        100
                     
                     
                        50 km/h < greitis < 100 km/h
                        arba jei neįjungtas kitos artimosios šviesos klasės (V, W, E) režimas
                     
                  
                        V
                     
                     
                        Miestas
                     
                     
                        85
                     
                     
                        Greitis < 50 km/h
                     
                  
                        E
                     
                     
                        Greitkelis
                     
                     
                        110
                     
                     
                        Greitis > 100 km/h
                     
                  
                        W
                     
                     
                        Nepalankios sąlygos
                     
                     
                        90
                     
                     
                        Priekinio stiklo valytuvas įjungtas > 2 min.
                     
                  2.1.   Bandymo įranga
            
            Naudojama bandymo įranga:
            
                        —
                     
                     
                        maitinimo šaltinis (t. y. reguliuojamosios įtampos šaltinis),
                     
                  
                        —
                     
                     
                        du skaitmeniniai multimetrai: vienas nuolatinei srovei, kitas – nuolatinei įtampai matuoti.
                     
                  1 pav. pavaizduota galima bandymo schema, kai nuolatinės įtampos voltmetras yra integruotas į maitinimo šaltinį.
            
               
            2.2.   Elektros energijos ekonomijos nustatymas
            
            2.2.1.   Vartojamosios galios matavimas
            
            Kiekvieno derinį sudarančio našiojo LED išorės žibinto srovės stipris matuojamas esant 13,2 V įtampai. Elektroninio šviesos šaltinio reguliavimo įrenginio valdomas LED modulis (-ai) matuojamas (-i) pagal pareiškėjo nurodymus.
            Gamintojas gali prašyti, kad srovės stipris būtų papildomai matuojamas esant kitoms įtampos vertėms, jei to būtinybę galima įrodyti remiantis patikrintais dokumentais.
            Bet kuriuo atveju matavimai (n) esant kiekvienai įtampos vertei atliekami iš eilės bent penkis kartus. Faktinė įtampos vertė ir išmatuota srovės stiprio vertė registruojamos dešimttūkstantųjų tikslumu.
            Vartojamoji galia apskaičiuojama sudauginant faktinę įtampos vertę ir išmatuotą srovės stiprio vertę. Kiekvieno našiojo LED išorės žibinto vidutinė vartojamoji galia () [W] apskaičiuojama pagal 1 formulę, skaičiavimuose atsižvelgiama į vertes dešimttūkstantųjų tikslumu. Jeigu LED lempoms elektros energija tiekiama per žingsninį variklį arba elektroninį valdiklį, šio komponento elektrinė apkrova į matavimą neįtraukiama.
            
               1 formulė
            
            
               
            čia:
            
                        
                           
                     
                     
                        kiekvieno transporto priemonės LED žibinto i bandymo įtampa;
                     
                  
                        
                           
                     
                     
                        kiekvieno transporto priemonės LED žibinto i išmatuotas srovės stipris;
                     
                  
                        n
                     
                     
                        pavyzdžio matavimų skaičius;
                     
                  
                        j
                     
                     
                        konkretus vartojamosios galios matavimas.
                     
                  Artimosios šviesos AFS vartojamoji galia () [W] apskaičiuojama kaip vidutinė kiekvienos k klasės LED vartojamoji galia, įvertinta taikant svorinį koeficientą pagal NEDC laiko dalį kiekviename greičio intervale pagal 2 formulę.
            
               2 formulė
            
            
               
            čia:
            
                        
                           
                     
                     
                        kiekvienos k klasės LED intensyvumo vartojamoji galia, apskaičiuota kaip n nuoseklių matavimų vidurkis.
                     
                  
                        K
                     
                     
                        su artimosios šviesos AFS susijusių klasių skaičius.
                     
                  
                        NEDC_share
                     
                     
                        kiekvienos klasės NEDC laiko dalis kiekviename greičio intervale, nustatyta 2 lentelėje.
                     
                  
               2 lentelė
            
            
               NEDC laiko dalis kiekviename greičio intervale
            
            
                        Greičio intervalas
                     
                     
                        NEDC_share
                     
                  
                        < 50 km/h
                     
                     
                        0,6805
                     
                  
                        50–100 km/h
                     
                     
                        0,2881
                     
                  
                        > 100 km/h
                     
                     
                        0,0314
                     
                  Kai artimosios šviesos AFS apima ne visas keturias 1 lentelėje nurodytas klases, trūkstamų klasių NEDC_share priskiriama C klasei.
            2.2.2.   Galios ekonomijos apskaičiavimas
            
            Kiekvieno našiojo LED išorės žibinto galios ekonomija (ΔPi) [W] apskaičiuojama pagal 3 formulę.
            
               3 formulė
            
            
               
            čia:
            
                        
                           
                     
                     
                        bazinės transporto priemonės i žibinto vartojamoji galia [W];
                     
                  
                        
                           
                     
                     
                        ekologinės naujovės transporto priemonės i žibinto vidutinė vartojamoji galia [W].
                     
                  Įvairių bazinės transporto priemonės žibintų vartojamoji galia nurodyta 3 lentelėje.
            
               3 lentelė
            
            
               Įvairių bazinės transporto priemonės žibintų vartojamoji galia
            
            
                        Transporto priemonės žibintas
                     
                     
                        Vartojamoji galia (PB) [W]
                     
                  
                        Artimosios šviesos žibintas
                     
                     
                        137
                     
                  
                        Tolimosios šviesos žibintas
                     
                     
                        150
                     
                  
                        Priekinis gabaritinis žibintas
                     
                     
                        12
                     
                  
                        Valstybinio numerio ženklo apšvietimo žibintas
                     
                     
                        12
                     
                  
                        Priekinis rūko žibintas
                     
                     
                        124
                     
                  
                        Galinis rūko žibintas
                     
                     
                        26
                     
                  
                        Priekinis posūkio signalo žibintas
                     
                     
                        13
                     
                  
                        Galinis posūkio signalo žibintas
                     
                     
                        13
                     
                  
                        Atbulinės eigos žibintas
                     
                     
                        52
                     
                  
                        Pasukamasis rūko žibintas
                     
                     
                        44
                     
                  
                        Statinis posūkio apšvietimo žibintas
                     
                     
                        44
                     
                  
                        Galinio kontūro gabaritinis žibintas (> 2,1 m pločio transporto priemonės)
                     
                     
                        12
                     
                  
                        Šoninis gabaritinis žibintas (> 6 m ilgio transporto priemonės)
                     
                     
                        24
                     
                  3.   IŠMETAMO CO2 KIEKIO SUMAŽĖJIMO APSKAIČIAVIMAS
            Išmetamo CO2 kiekio sumažėjimas apskaičiuojamas pagal 4 formulę.
            
               4 formulė
            
            
               
            čia:
            
                        v
                     
                     
                        vidutinis važiavimo greitis pagal NEDC, 33,58 km/h;
                     
                  
                        ηA
                        
                     
                     
                        kintamosios srovės generatoriaus naudingumo koeficientas, 0,67;
                     
                  
                        UFi
                        
                     
                     
                        transporto priemonės i žibinto naudojimo koeficientas, nurodytas 4 lentelėje;
                     
                  
                        VPe
                        
                     
                     
                        kiekvienos patvirtintos degalų rūšies efektyviosios energijos sąnaudos, nustatytos 5 lentelėje;
                     
                  
                        CF
                     
                     
                        degalų perskaičiavimo koeficientas, nustatytas 6 lentelėje.
                     
                  
               4 lentelė
            
            
               Įvairių transporto priemonės žibintų naudojimo koeficientas
            
            
                        Transporto priemonės žibintas
                     
                     
                        Naudojimo koeficientas UF
                     
                  
                        Artimosios šviesos žibintas
                     
                     
                        0,33
                     
                  
                        Tolimosios šviesos žibintas
                     
                     
                        0,03
                     
                  
                        Priekinis gabaritinis žibintas
                     
                     
                        0,36
                     
                  
                        Valstybinio numerio ženklo apšvietimo žibintas
                     
                     
                        0,36
                     
                  
                        Priekinis rūko žibintas
                     
                     
                        0,01
                     
                  
                        Galinis rūko žibintas
                     
                     
                        0,01
                     
                  
                        Priekinis posūkio signalo žibintas
                     
                     
                        0,15
                     
                  
                        Galinis posūkio signalo žibintas
                     
                     
                        0,15
                     
                  
                        Atbulinės eigos žibintas
                     
                     
                        0,01
                     
                  
                        Pasukamasis rūko žibintas
                     
                     
                        0,025
                     
                  
                        Statinis posūkio apšvietimo žibintas
                     
                     
                        0,039
                     
                  
                        Galinio kontūro gabaritinis žibintas (> 2,1 m pločio transporto priemonės)
                     
                     
                        0,36
                     
                  
                        Šoninis gabaritinis žibintas (> 6 m ilgio transporto priemonės)
                     
                     
                        0,36
                     
                  
               
            
               5 lentelė
            
            
               Efektyviosios energijos sąnaudos
            
            
                        Variklio tipas
                     
                     
                        Efektyviosios energijos sąnaudos VPe [l/kWh]
                     
                  
                        Benzininis/E85
                     
                     
                        0,264
                     
                  
                        Benzininis/E85 turbininis
                     
                     
                        0,280
                     
                  
                        Dyzelinis
                     
                     
                        0,220
                     
                  
                        SND
                     
                     
                        0,342
                     
                  
                        SND turbininis
                     
                     
                        0,363
                     
                  
                         
                     
                     
                        Efektyviosios energijos sąnaudos VPe [m3/kWh]
                     
                  
                        SGD (G20)
                     
                     
                        0,259
                     
                  
                        SGD (G20) turbininis
                     
                     
                        0,275
                     
                  
               
            
               6 lentelė
            
            
               Degalų perskaičiavimo koeficientas
            
            
                        
                           Degalų rūšis
                        
                     
                     
                        
                           Perskaičiavimo koeficientas (CF) [g CO2/l]
                        
                     
                  
                        Benzinas/E85
                     
                     
                        2 330 
                     
                  
                        Dyzelinas
                     
                     
                        2 640 
                     
                  
                        SND
                     
                     
                        1 629 
                     
                  
                         
                     
                     
                        Perskaičiavimo koeficientas (CF) [g CO2/m3]
                     
                  
                        SGD (G20)
                     
                     
                        1 795 
                     
                  4.   IŠMETAMO CO2 KIEKIO SUMAŽĖJIMO NEAPIBRĖŽTIES APSKAIČIAVIMAS
            4.1.   Bendroji metodika
            
            Išmetamo CO2 kiekio sumažėjimo neapibrėžtis () [W] apskaičiuojama pagal 5 formulę.
            
               5 formulė
            
            
               
            čia:
            
                        m
                     
                     
                        išorės apšvietimo LED žibintų skaičius bandomame derinyje;
                     
                  
                        
                           
                     
                     
                        kiekvieno ekologinės naujovės transporto priemonėje įrengto i LED žibinto vartojamosios galios statistinė atsarga, apskaičiuojama pagal 6 formulę.
                     
                  
               6 formulė
            
            
               
            Tačiau artimosios šviesos AFS vartojamosios galios statistinė atsarga () [W] apskaičiuojama pagal 7 ir 8 formules.
            
               7 formulė
            
            
               
            
               8 formulė
            
            
               
            čia:
            
                        n
                     
                     
                        vartojamosios galios matavimų skaičius, bent 5, kaip nurodyta 2.2.1 skirsnyje;
                     
                  
                        i
                     
                     
                        atitinka kiekvieną transporto priemonės žibintą;
                     
                  
                        j
                     
                     
                        konkretus vartojamosios galios matavimas;
                     
                  
                        
                           
                     
                     
                        n Pk verčių vidurkis;
                     
                  
                        K
                     
                     
                        su artimosios šviesos AFS susijusių klasių skaičius.
                     
                  5.   APVALINIMAS
            Išmetamo CO2 kiekio sumažėjimas () ir išmetamo CO2 kiekio sumažėjimo neapibrėžtis () suapvalinami iki šimtųjų.
            Kiekviena vertė skaičiuojant išmetamo CO2 kiekio sumažėjimą naudojama neapvalinta arba turi būti suapvalinta iki tokio minimalaus ženklų po kablelio skaičiaus, kad suminis didžiausias apvalinimo poveikis išmetamo CO2 kiekio sumažėjimui būtų mažesnis nei 0,25 g CO2/km.
            6.   PATIKRINIMAS PAGAL MINIMALAUS IŠMETAMO CO2 KIEKIO SUMAŽĖJIMO RIBĄ
            Tipo patvirtinimo institucija užtikrina, kad kiekvieno tipo, varianto ir versijos transporto priemonė, kurioje įrengti našieji LED išorės apšvietimo žibintai, atitiktų Įgyvendinimo reglamento (ES) Nr. 427/2014 9 straipsnio 1 dalies a punkte nustatytą minimalios ribos kriterijų.
            Tikrindama, ar tenkinamas minimalios ribos kriterijus, tipo patvirtinimo institucija pagal 9 formulę atsižvelgia į išmetamo CO2 kiekio sumažėjimą, nustatytą pagal 3 punktą, ir neapibrėžtį, nustatytą pagal 4 punktą.
            
               9 formulė
            
            
               
            čia:
            
                        MT
                     
                     
                        minimali riba, 1 g CO2/km;
                     
                  
                        
                           
                     
                     
                        išmetamo CO2 kiekio sumažėjimas [g CO2/km], nustatytas 3 punkte;
                     
                  
                        
                           
                     
                     
                        išmetamo CO2 kiekio sumažėjimo neapibrėžtis [g CO2/km], nustatyta pagal 4 punktą.
                     
                  7.   IŠMETAMO CO2 KIEKIO SUMAŽĖJIMO PATVIRTINIMAS
            Tipo patvirtinimo institucija patvirtina pagal 3 punktą nustatytą išmetamo CO2 kiekio sumažėjimą, remdamasi LED apšvietimo sistemos ir bazinių halogeninių lempų matavimais pagal šiame priede nustatytą bandymo metodiką. Jei išmetamo CO2 kiekio sumažėjimas yra mažesnis už Įgyvendinimo reglamento (ES) Nr. 427/2014 9 straipsnio 1 dalyje nustatytą ribą, taikoma to reglamento 11 straipsnio 2 dalies antra pastraipa.
            
               (1)  OL L 4, 2012 1 7, p. 17, 2
               OL L 213, 2014 7 18, p. 1, 3
               OL L 285, 2014 9 30, p. 1, 4
               OL L 250, 2014 8 22, p. 1, 5
               OL L 237, 2014 8 8, p. 1, 6
               OL L 148, 2010 6 12, p. 55, 7
               OL L 323, 2011 12 6, p. 46, 8
               OL L 164, 2010 6 30, p. 69, 9
               OL L 302, 2018 11 28, p. 114, 10
               OL L 250, 2014 8 22, p. 67, 11
               OL L 89, 2014 3 25, p. 101, 12
               OL L 222, 2010 8 24, p. 1.
            
               (*1)  Nagrinėjant kiekvienos transporto priemonės paraišką įjungimo greitis patikrinamas, kaip nurodyta JT EEK taisyklės Nr. 48 6 skirsnio 6.22 skyriaus 6.22.7.4.1 punkte (C klasė), 6.22.7.4.2 punkte (V klasė), 6.22.7.4.3 punkte (E klasė), 6.22.7.4.4 punkte (W klasė).